Sabinet | Volume 116, Issue 3271
Volume 116, Issue 3271, 2013
Die Kerkblad - Volume 116, Issue 3271, August 2013
Volume 116, Issue 3271, August 2013
Die Bybel in Afrikaans - 80 jaar : van die redakteur
Source: Die Kerkblad 116, pp 1 –2 (2013)
Die naweek van 26 en 27 Augustus 1933 was daar groot vreugde en blydskap in Suid-Afrika toe die vertaling van die Bybel in Afrikaans landswyd bekendgestel is. Die verskyning van die Bybel in Afrikaans hang ten nouste saam met die stryd om Afrikaans as taal aan die suidpunt van Afrika.
Bid ons werklik? : uit die Woord
Author Frans Van der Walt
"Die gebed van 'n gelowige het 'n kragtige uitwerking" (Jak. 5:16). Só sê Jakobus aan die einde van sy brief. Glo jy dit? Of is jou gebede magteloos vasgevang in die besef: Die Here beskik tog oor alles, sý wil geskied, watter uitwerking sal my gebede tog kan hê? En omdat dit lyk of die Here jou gebede telkens nie verhoor nie, wonder jy waarom jy nog moet voortgaan om te bid.
Die wortel van die afval : redaksioneel
Dat daar in ons tyd 'n afval van God en sy Woord is, is baie duidelik. In 'n ondersoek onder mense wat hulle self Christene noem, het geblyk dat 64% nie in 'n duiwel glo nie; 60% glo nie in 'n hel nie; 62% glo nie daar sal 'n wederkoms wees nie; 39% glo nie in lewe na die dood nie; 33% glo nie in Christus se maagdelike geboorte nie; 33% glo nie Christus het uit die dood op gestaan nie; 23% glo nie in 'n hemel nie; 15% glo nie in 'n God nie.
Wedergeboorte en geloof
Source: Die Kerkblad 116, pp 6 –7 (2013)
Indien die saak van wedergeboorte en geloof bespreek word, is dit nie 'n suiwer dogmatiese gesprek nie. Dit het alles met die praktyk van die geloof te doen. Lesers hoef dus nie vir die onderwerp terug te deins nie. Dit is nie 'n saak wat hoog in die wolke sweef tussen suiwer teologiese redenasies nie, maar is van toepassing vir jou voete waar jy as gelowige in die daaglikse lewe as kind van God moet optree.
Relationships in the community...what went wrong? : brandpunt
Author Lekgetho Moretsi
Source: Die Kerkblad 116, pp 8 –9 (2013)
There are a number of burning issues in our country currently, such as service delivery, strikes - especially in the mining sector, leading to the current power struggle between unions in the mines (NUM and AMCU) - the Gupta saga, the depreciation of the rand, moral degeneration and various other issues. All these issues and many more affect the community and especially the feeling of belonging to the South African society.
Hoe moet ek bid? : fokusartikel
Author Nikla Du Plessis
Source: Die Kerkblad 116, pp 10 –11 (2013)
Van die vroegste tye af tot vandag is gebed 'n onlosmaaklike deel van die Christen se daaglikse dankbaarheidslewe. Gebed moet daagliks so 'n spontane gebeurtenis wees, maar tog is daar so baie vrae rondom gebed. Een van hulle is sekerlik: "Hoe moet ek bid?"
"Ek wil nadink oor al u werk..." : fokusartikel
Author Werner Van den Heever
Die bekende Christelike skrywer CS Lewis het die volgende gesê: "We live, in fact, in a world starved for solitude, silence, and private: and therefore starved for meditation and true friendship." Hoe waar is dit nie vir so baie van ons nie. Vroegoggend opstaan en laat gaan slaap, en as jy op jou bed lê, dan wonder jy of jy vandag aan die Here gedink het en met Hom gepraat het. Soms wonder jy selfs of jy vandag met jou vrou of kinders gepraat het.
Maak die lengte van my gebed 'n verskil? : fokusartikel
Author Jannie Erasmus
Wanneer ons die Bybel begin ondersoek na antwoorde op die vraag wat in die opskrif van hierdie artikel gevra word, kry ons baie insiggewende perspektiewe op gebed. Perspektiewe wat goed is om oor na te dink en in ons gebedslewe te verreken.
Is daar iets soos onbenullige gebede? : fokusartikel
Author Petrus Van Blerk
Daar is tien minute oor voor die hoofwedstryd begin toe die kaptein van die hoërskool se eerste rugbyspan die manne stil maak om te bid. Hulle staan skouer teen skouer toe hy begin: "Here, help ons asseblief om hierdie wedstryd te wen en dat niemand seerkry nie. Amen." 'n Entjie verder sien 'n jong kleuter 'n boemelaar by 'n rooi verkeerslig en hy vra dat sy ma vanaand vir hom moet bid dat die Here ook vir hom kos en klere sal gee.
Wat is die waarde van skietgebede? : fokusartikel
Author Deon Van der Walt
Ons almal ken dit: In die oggend bring ons heerlike tyd saam met die Here deur in gebed en Skrifstudie. Ons beleef soveel vrede. Die dag begin, maar die een na die ander onbeplande probleem duik op: by die werksplek is 'n noodsituasie. Jou kind skakel en soek dringend jou raad: "Pa, wat moet ek doen?" Jy soek jou beursie en kan dit nêrens vind nie. Iemand jak jou af. Intussen voel jy geroepe om met die man voor jou te praat oor die evangelie, maar jy vind nie die regte woorde nie. Elke dag is vol verrassings. Dit is in hierdie konteks wat skietgebede van waarde is.
Aspekte van die erediens of liturgie (3) - is ons in ons eredienste arm aan gewyde stilte? : besinning
Ons is in ons alledaagse lewe arm aan stilte. Woorde, musiek, selfs geraas is só deel van ons lewe dat ons baie keer as dit stil word, die radio of TV aansit net om die stilte te verdryf. Dit lyk of baie mense stilte nie kan verdra nie.
Die betekenis van die eerste Afrikaanse Bybel
Source: Die Kerkblad 116, pp 22 –24 (2013)
Op 27 Augustus 2013 is dit presies 80 jaar ná die feestelike ingebruikneming van die 1933-vertaling van die Bybel in Afrikaans. Dit was nie die begin van die Bybel in Afrikaans nie, en ook nie die einde van die pad nie. Tog was en bly 27 Augustus 1933 'n besondere baken op die pad van die Bybel in Afrikaans.
Kerkhernuwing - Omkeerstrategie 2012 (1) : diskussie-artikel
Source: Die Kerkblad 116, pp 26 –28 (2013)
'n Onvergeetlike oomblik! 'n Hoendervleiservaring! 'n Ingrype van God self! Dit gebeur min dat sinodegangers so praat oor 'n gebeurtenis tydens 'n sinodesitting, en tog was dit van die kommentaar en belewenis van sommige van die sinodegangers die oomblik toe die Omkeerstrategie eenparig deur Sinode 2012 goedgekeur is. Tussen die sleurgang van die behandeling van beswaarskrifte, rapporte en verslae op die sinode skyn hierdie beskrywingspunt soos 'n helder lig en waai dit soos 'n vars briesie deur die sinodesaal.
David Livingstone... sendeling en ontdekkingsreisiger : geskiedenis
Source: Die Kerkblad 116, pp 29 –33 (2013)
David Livingstone is 200 jaar gelede gebore op 19 Maart 1813 in Blantyre, in die graafskap Lanark, Skotland. Hy was een van sewe kinders (waarvan twee jonk oorlede is) van Neil Livingstone, 'n teehandelaar, en Agnes Hunter. Die Livingstone-kinders groei op in armoedige omstandighede, maar in 'n liefdevolle godsdienstige gesin waarin harde werk en die waarde van geleerdheid hoog geag word.
Ons is baie dankbaar teenoor almal wat by die GKSA Argief betrokke raak. Dit is wonderlik as ons 'n e-pos ontvang of as iemand inskakel om inligting met ons te deel. Dankie ook aan almal wat items stuur of selfs aflewer.
Wat 'n ongelooflike aanwins. Hierdie Bybel het aan Elizabeth Hendrika du Preez, gebore 14 Februarie 1879, behoort. Voor haar troue het sy hierdie pragtige oortreksel gemaak. Sy was met Jacobus Liebenberg getroud en het 'n seuntjie en 'n dogtertjie gehad. Hulle was in 1899 in die Boere-oorlog op Mafikeng in 'n konsentrasiekamp. In 1901 is sy en haar twee kinders in die kamp oorlede.
'n Hongaarse draai...
Author Francois Muller
Gedurende 2 tot 7 Julie het 'n klompie van die teologiese professore (met navorsingsondersteuning van die Fakulteit Teologie) 'n konferensie in Saropatak, 'n pragtige, kleinerige dorpie in die noorde van die Hongaarse platteland, gaan bywoon. Dit het plaasgevind by 'n teologiese skool wat al in 1531 gestig is - twee jaar voordat Calvyn tot bekering gekom het! Die konferensie word sedert 1995 elke twee jaar deur IRTI (die Internasionale Reformatoriese Teologiese Instituut) georganiseer. Twee jaar gelede het dit in Potchefstroom plaasgevind. Hierdie jaar was die tema: Calvinisme en die reg, en hoe Reformatoriese beginsels vandag in die samelewing toegepas (kan) word. Ons moderne demokrasie is byvoorbeeld gebou op sekere beginsels wat Calvyn al beklemtoon het.
Waterberg Kerkmuseum - 'n wonder van genade
Author Hendrik Van der Wateren
Die Waterberg Kerkmuseum is in Februarie 2009 geopen as deel van die 150 jaar bestaansherdenking van die Gereformeerde Kerk. Die museum word in die oudste kerkgebou noord van Pretoria gehuisves - opgerig in 1889 en daar is sewe tematiese uitstallings.
Feesbundel aan prof. Koos Vorster oorhandig : Fakulteit Teologie
Author Christo Louw
Op Vrydag 17 Mei, tydens die emeriti-dag van die Fakulteit Teologie op Potchefstroom, is 'n feesbundel aan prof. Koos Vorster oorhandig. Prof. Fika J van Rensburg was die gasredakteur van dié feesbundel, en hy het tydens die funksie 'n leergebinde uitgawe aan prof. Vorster gegee.
Ds. Mooi Hennie Coetzee : 11 Julie 1926 - 6 Junie 2013 : in dankbare herinnering
Author Blok Franck
Johannes Hendrik Coetzee is in die distrik van Boshoff gebore en het daar gematrikuleer. Aangesien studielenings in daardie dae nie geredelik beskikbaar was nie, het hy vir sewe jaar in die mynkantore aan die Rand gewerk om vir sy studies te spaar. Dit was van vroeg reeds sy oortuiging gewees om teologie te studeer en eendag as predikant te dien.